
              Nr.23/68/2004

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, vă înaintăm, alăturat, Raportul asupra proiectului de Lege pentru acceptarea amendamentelor la Convenţia referitoare la Regulamentul internaţional din 1972 pentru prevenirea abordajelor pe mare, adoptate de Organizaţia Maritimă Internaţională prin Rezoluţia Adunării A.910(22), la Londra la 29 noiembrie 2001.



În raport de obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

István Antal

RAPORT

asupra proiectului de Lege pentru acceptarea amendamentelor la Convenţia referitoare la Regulamentul internaţional din 1972 pentru prevenirea abordajelor pe mare, adoptate de Organizaţia Maritimă Internaţională prin Rezoluţia Adunării A.910(22), la Londra la 29 noiembrie 2001



În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, cu nr.P.L.x-226 din 19 aprilie 2004, pentru avizare şi dezbatere în fond, cu proiectul de Lege pentru acceptarea amendamentelor la Convenţia referitoare la Regulamentul internaţional din 1972 pentru prevenirea abordajelor pe mare, adoptate de Organizaţia Maritimă Internaţională prin Rezoluţia Adunării A.910(22), la Londra la 29 noiembrie 2001, Camera Deputaţilor fiind prima Cameră sesizată.



Amendamentele la Regulamentul internaţional din 1972 pentru prevenirea abordajelor pe mare adoptate de Organizaţia Maritimă Internaţională se referă la îmbunătăţirea regulilor de amplasare a luminilor, semnelor şi semnalelor la bordul navelor maritime comerciale, în vederea prevenirii abordajelor.



Proiectul de lege a fost avizat favorabil de Consiliul Legislativ, cu nr.502 din 25 martie 2004.



Examinarea proiectului de lege a avut loc în şedinţa comisiei din data de 28 aprilie 2004.

La lucrările comisiei au fost prezenţi 20 de deputaţi din totalul de 25 de deputaţi membri ai comisiei.

La dezbaterea proiectului de lege au participat specialişti din Ministerul Transporturilor, Construcţiilor şi Turismului.

Raportul comisiei a fost adoptat în unanimitate.

Potrivit prevederilor art.75 din Constituţia României, republicată, proiectul de lege este de competenţa decizională a Senatului.



În raport de obiectul de reglementare şi conţinutul său, proiectul de lege face parte din categoria legilor ordinare.

În urma dezbaterilor, membrii Comisiei pentru industrii şi servicii au hotărât, cu unanimitate de voturi, să propună plenului Camerei Deputaţilor adoptarea proiectului de lege în forma prezentată de Guvern.

                   PREŞEDINTE,                                           SECRETAR,

                     István Antal                                            Cristian Buzea

Expert,

Daniel Bădina

